เลือกใครสักคน ชิวๆ เข้าไว้ นอนกับเขา/เธอ
คำว่า "ว่าง" นี้รวมทุกความหมายเข้าไว้ด้วยกัน คนๆ นั้นต้องโสดน่าจะเป็นนิยามที่ชัดเจนที่สุด แต่คนๆ นั้นจะโสดอย่างเดียวก็ไม่ได้ เขาหรือเธอจะต้องไม่กำลังเยียวยาบาดแผลการเลิกราที่เจ็บช้ำปางตาย กำลังรับมือกับการสูญเสียคนรัก หรือเอาแต่ยุ่งอยู่กับเรื่องเรียนจนเอาแต่ขลุกอยู่ในห้องสมุด คนๆ นี้ควรเป็นคนรักสนุก มีความมั่นคงทางอารมณ์ และเต็มใจที่จะทำทุกอย่าง รวมทั้งนอนกับคุณด้วย ความสัมพันธ์แบบ Friends with Benefits มักจบลงเพราะคนใดคนหนึ่งเริ่มจะมีใจให้อีกคน เพราะฉะนั้นเว้นแต่ว่าคุณจะอยากเดตกับคนๆ นั้นหรือคุณไม่ได้แคร์เลยว่าอีกฝ่ายจะเจ็บปวดหรือเปล่า คุณก็ควรเลี่ยงคนที่จะผูกพันกับคุณ แล้วคุณจะรู้ได้ยังไงล่ะว่าคนไหนจะผูกพันคนไหนจะไม่ผูกพัน ก็ คุณไม่สามารถรู้ได้ 100% หรอก แต่สิ่งที่จะบอกใบ้ให้ได้ว่าคนๆ นั้นอาจจะผูกพันก็คือ :   ถ้าคุณได้ยินใครบอกว่าคนๆ นี้เป็นพวก "เกาะติดแจ" ไม่ว่าจะจากปากเพื่อนๆ หรือคนรักในอดีต คุณก็อาจจะมีปัญหาได้ ถ้าคนๆ นั้นไม่ได้มีเพื่อนมาก ไม่ได้มีความสนใจ หรือไม่ได้มีอะไรเกิดขึ้นในชีวิตมากนัก เขาหรือเธอก็อาจหาอะไรดีๆ ทำมากกว่าการใช้เวลากับคุณเยอะๆ ไม่ได้ ถ้าคุณรู้ว่าคนๆ นี้เคยชอบคุณมากจริงๆ คุณก็ควรจะเลี่ยงดีกว่า แต่ถ้าคุณรู้ว่าคนๆ นี้เขาหลงเสน่ห์คุณแบบไม่ได้คิดอะไร คนนี้แหละดีเลย ขีดเส้นใต้ว่า ชอบ ไม่ใช่ ชอบมากจริงๆ คนๆ นี้ควรเป็นคนที่คุณคิดว่าเขาน่ารักดีและอยู่ด้วยแล้วสนุก คุณควรชอบคนๆ นี้เหมือนที่คุณชอบใช้เวลากับเพื่อนๆ ที่ชายหาดสักวัน ถ้าคุณจะต้องใช้เวลากับคนๆ นี้เยอะๆ คุณก็ควรจะชอบพอเขาอยู่บ้าง แค่อย่าถึงขั้นชอบจริงจังเกินไปก็พอ   เลือกคนที่คุณชอบอยู่แล้ว แต่ ไม่ใช่ คนประเภทที่ปกติแล้วคุณจะเดตด้วย ออกจากพื้นที่ปลอดภัยแล้วจำไว้ว่า คุณกำลังมองหาคู่นอนสุดฮ็อต ไม่ใช่สามีหรือภรรยาในอนาคต ถ้าคุณเลือกคนที่คุณอาจจะเดตด้วย เป็นไปได้มากๆ ว่าสุดท้ายแล้วคุณก็อาจจะหลงรักคนๆ นั้นเสียเอง คุณควรมีเคมีธรรมชาติที่เข้ากับคนๆ นี้ แต่ก็ไม่ได้หมายความว่าเขาควรเป็นใครที่คุณถ่างตาคุยเรื่องความหมายของชีวิตด้วยได้เป็นชั่วโมงๆ แค่เป็นคนที่คุณอยากจะกระชากเสื้อเขาออกก็พอ อย่ามีความสัมพันธ์แบบ Friends with Benefits กับเพื่อนในกลุ่มที่คุณรู้จักมาตั้งแต่ 5 ขวบ ไม่อย่างนั้นมันอาจจะนำไปสู่ความกระอักกระอ่วนชนิดมองหน้ากันแทบไม่ติดเมื่อความสัมพันธ์จบลง โดยปกติแล้วความสัมพันธ์แบบ Friends with Benefits นั้นจะอยู่เพียงแค่ไม่กี่เดือน เพราะฉะนั้นอย่าเลือกใครที่คุณรู้ว่าจะต้องเจอกันตลอดเวลา คุณควรพยายามหาคนที่คุณรู้ว่ามีประสบการณ์ในเรื่องการนอนกับคนอื่น และจะดีกว่าด้วยถ้าคุณรู้ว่าเขาหรือเธอเก่งเรื่องบนเตียง เนื่องจากเรื่องบนเตียงจะเป็นเรื่องที่เกี่ยวข้องกับคุณสองคนเป็นส่วนใหญ่ คุณก็ควรจะรู้ว่าคนๆ นั้นจะสนองให้คุณได้ นอกจากนี้ถ้าคนๆ นั้นเขามีประสบการณ์เรื่องการนอนกับคนอื่นแบบไม่จริงจังมาก่อนก็ยิ่งดีใหญ่ เพราะเขาหรือเธอช่ำชองในด้านนี้ ถ้าคนๆ นี้เคยมีแฟนมาแค่คนเดียวและก็คบกันมาถึง 7 ปี เขาก็อาจจะไม่เหมาะที่จะมีความสัมพันธ์กับคุณแบบนี้สักเท่าไหร่ ส่วนหนึ่งของความสัมพันธ์แบบไม่ผูกมัดก็คือ การที่คุณมีอิสระที่จะมองหาคนอื่น อย่าลืมประโยชน์ข้อสำคัญนี้ไป ถ้าคุณนอนกับคนๆ เดียว มันอาจกลายเป็นความสัมพันธ์จริงๆ ได้ และถ้านั่นไม่ใช่สิ่งที่คุณต้องการ ก็ให้สอดส่ายสายตาเวลาออกไปอยู่ที่ผับหรืองานปาร์ตี้ด้วย อย่าเอาแต่นั่งรอข้อความจากคู่นอน แต่ให้มองไปรอบๆ และดูว่ายังมีตัวเลือกอื่นๆ สำหรับคุณอีกมั้ย คุณจะไปไหนมาไหนกับคนที่คุณมีความสัมพันธ์แบบ Friends with Benefits   ด้วยก็ได้ แต่คุณต้องชัดเจนว่านี่ไม่ใช่การเดต เรื่องหนึ่งก็คือคุณต้องใช้เวลาด้วยกันบนเตียงมากกว่านอกเตียง คุณอาจจะไปดื่มด้วยกันได้ แต่ต้องไม่ใช่ไปกินมื้อค่ำด้วยกัน พยายามทำให้บ้านไม่น่าอยู่ให้มากที่สุด คู่นอนของคุณจะได้ไม่อยากอ้อยอิ่งยันเช้า  ถ้าเพื่อนค้างคืนจริงๆ ก็อย่าทอดแพนเค้กให้ตอนเช้าหรือจูบลาเธอ ดีกับเธอแต่อย่าแสดงความรัก อย่าทำในสิ่งที่คู่รักจริงๆ เขากับทำกัน เช่น ไปทริปสั้นๆ ด้วยกัน ไปซื้อของเข้าบ้านด้วยกัน หรือไปเดตคู่กับเพื่อนๆ อย่าไปซื้อเสื้อผ้าด้วยกัน และอย่าพา "เพื่อน" ไปเป็นคู่เดตที่งานแต่งงานหรืองานปาร์ตี้ อย่าให้ของขวัญคนที่คุณนอนด้วย หรือโทรหาเขาหรือเธอเพื่อที่จะคุยเล่น รักษาระยะห่าง อย่าเจอคนๆ นี้มากกว่า 2 หรือ 3 ครั้งต่อสัปดาห์ ความสนุกของความสัมพันธ์แบบ Friends with Benefits  ก็คือการที่คุณยังมีเวลามากพอที่จะทำตามเป้าหมายของคุณ ไม่ว่าจะเป็นเรื่องเรียนต่อ ความรักในการวาดภาพ หรือแค่ช่วงเวลาสนุกๆ ที่คุณได้ไปเที่ยวเล่นกับเพื่อนๆ คุณยังนอนกับเพื่อนของคุณได้โดยที่ยังมีเวลามากมายทำในสิ่งที่รักคุณช่วงกลางวัน 3 สาเหตุหลักที่ทำให้ความสัมพันธ์แบบ Friends with Benefits  ต้องจบลงก็คือ 1. คนใดคนหนึ่งผูกพันมากเกินไป 2. คนใดคนหนึ่งเจอคนที่เขาอยากคบด้วยจริงจัง 3. ทั้งสองฝ่ายแค่เบื่อและอยากจะเดินหน้าต่อไป เหตุผลที่ 4 คือการที่ความสัมพันธ์จบลงตามเวลาโดยธรรมชาติ เช่น หมดช่วงฤดูร้อน จบทริปที่ยาวนาน คนใดคนหนึ่งหรือทั้งคู่กำลังจะเรียนจบ  เมื่อไหร่ที่คุณคิดว่ามันน่าจะจบลงแล้ว ก็แปลว่ามันจบลงแล้ว ถ้าคุณตั้งกฎพื้นฐานเอาไว้ตั้งแต่แรก การคุยกันเรื่องการยุติความสัมพันธ์ที่ไม่ได้คบกันจริงๆ นี้ก็ไม่น่าจะเจ็บปวดเท่าไหร่ และถ้าคุณเจอโอกาสที่เป็นไปได้ยากอย่างการที่คุณกับคู่นอนเริ่มมีใจให้กันทั้งคู่ ก็ให้ปล่อยทุกอย่างไปตามธรรมชาติและสนุกไปกับมัน เริ่มจากการอ่อยเขาด้วยการแหย่ สัมผัสแบบทีเล่นทีจริง หรือแค่แสดงความสนใจในตัวเขาหรือเธอ ทำให้คนๆ นั้นรู้ว่าคุณสนใจและชมเขาหรือเธอแบบไม่ต้องแนบเนียนนัก นี่ไม่ใช่เวลาจะมาทำเอียงอาย คุณกำลังหาคนไปนอนด้วยอยู่นะ เมื่อคนๆ นั้นสนใจแล้ว คุณก็เริ่มจูบหรือทำมากกว่านั้นเลย บอกคนๆ นั้นว่าคุณหลงใหลเขาหรือเธอแค่ไหน แต่ อย่า ชมบุคลิกของคนๆ นั้นหรือพูดอะไรที่เหมือนกับว่าคุณอยากไปเดตด้วย คนที่ไม่ได้คบกันแฟนแต่ทำแทนกันได้แต่ละคู่นั้นไม่เหมือนกัน คู่ที่เป็น Friends with Benefits กันบางคนก็รู้จักกันมากพอที่จะตั้งกฎก่อนจะเริ่มนอนด้วยกัน แต่มันก็อาจจะรู้สึกกระอักกระอ่วนและไม่เป็นธรรมชาตินิดนึง เพราะฉะนั้นคุณอาจจะรอหลังจากจูบกันหรือนอนด้วยกันครั้งแรก แต่ถ้าจะให้ดีคุณควรคุยกันก่อนจะมีเซ็กส์ เพื่อที่คุณจะได้รู้ว่าต่างฝ่ายต่างเข้าใจตรงกันและไม่มีใครเจ็บปวด เรื่องที่คุณควรจะคุยกันได้แก่ :   บอกชัดเจนว่าคุณไม่ได้กำลังคบกัน คุณแค่สนุกกันเฉยๆ คุณทั้งสองคนมีสิทธิ์ที่จะไปนอนกับคนอื่นได้ คุณต้องไม่เจอกันบ่อยเกินไป คุณควรเจอกันแค่สัปดาห์ละ 2 หรือ 3 ครั้งและควรจะเป็นตอนกลางคืน ถ้าคุณเจอกันเกือบทุกวัน นั่นจะแปลว่าอะไรรู้มั้ย แปลว่าคุณกำลังเดตกันไง ตัดสินใจว่าคุณจะจบความสัมพันธ์เมื่อฝ่ายใดฝ่ายหนึ่งรู้สึกผูกพัน ถ้าคุณทั้งสองคนไม่ได้เริ่มมีใจให้กัน คุณต้องชัดเจนว่าเมื่อไหร่ที่มีใครผูกพัน ความสัมพันธ์จบลงทันที ความสัมพันธ์แบบ Friends with Benefits ก็มีไว้เพื่อสิ่งนี้ไม่ใช่เหรอ สนุกไปกับการนอนกับ  "เพื่อน" ปล่อยตัวปล่อยใจ และลองทำในสิ่งที่คุณไม่กล้าลองกับแฟนเก่า ได้เวลาปล่อยตัวและทดลองแล้ว เลือกเทคนิคที่คุณอาจทำให้คนรักในอนาคตของคุณต้องร้องซี้ด สนุกกับท่าใหม่ๆ มีเซ็กส์ในสถานที่ประหลาดๆ และไม่ต้องกลัวอะไรทั้งนั้น ขณะที่คุณกำลังคุ้นเคยกับความสัมพันธ์แบบ Friends with Benefits  ก็อย่าลืมเช็กรายละเอียดกับคนที่คุณนอนด้วย คุณต้องสนใจกันและกันแต่ไม่มากเกินไป ถ้าคุณอยู่ที่งานปาร์ตี้ทั้งคู่ คุยกันว่าคุณจะทำตัวยังไง ถ้าคุณนอนกับคนอื่นด้วย ก็อย่าปิดบังกัน คุณไม่จำเป็นต้องเปิดใจทั้งหมด แต่คุณก็ควรคุยกันเรื่อยๆ เพื่อให้รู้ว่า อะไรใช่อะไรไม่ใช่
เลือกใครสักคนที่ว่าง. เลือกใครสักคนที่จะไม่ผูกพันกันมากเกินไป. เลือกคนที่คุณชอบอยู่แล้ว. เลือกคนที่อยู่นอกวงสังคมหรือนอกวงการทำงานของคุณ. เลือกคนที่มีประสบการณ์. อย่าลืมมองหาคนอื่น. ชิวๆ. ทำกิจกรรมของคุณเหมือนเดิม. รู้ว่าเมื่อไหร่ต้องบอกลา. อ่อยคนๆ นั้น. เริ่มนอนด้วยกัน. ตั้งกฎพื้นฐาน. สนุกกับเซ็กส์แสนเร่าร้อน. สื่อสารกันอยู่เสมอ.
https://www.wikihow.com/Start-a-Friends-With-Benefits-Relationship https://www.wikihow.com/Start-a-Friends-With-Benefits-Relationship https://www.wikihow.com/Start-a-Friends-With-Benefits-Relationship
Picking Someone Staying Casual Hooking Up